Data privacy - Astrodienst Guest user u1354250672
24-Aug-2016, 08:32 UT/GMT Tim du Plessis: Opposisie kan begin energieë losmaak | Netwerk24
Leerlinge aan die Wes-Rand het Woensdag 'n vermeende bendelid naby 'n skool aan die brand gesteek.
Minstens 20 mense is in hegtenis geneem in verband met openbare geweldpleging kort nadat meer as 100 taxi’s uiteen is.
Klagte van dieremishandeling is teen vier sybokhaarboere ingedien na aanleiding van ’n video wat wys hoe angorabokke in die skeerproses mishandel word.
Cyle Brink beseer, uit Bok-groep
Die Springbokke het Donderdag, aan die vooraand van sy eerste Rugbykampioenskapstoets teen Argentinië, ’n terugslag gekry toe die losvoorspeler Cyle Brink se knie in ’n oefensessie in Durban beseer is.
Montpellier te sterk vir WP
Die Westelike Provinsie het Donderdagaand hul wedstryd teen die megaklub Montpellier met 26-7 verloor.
Karla speel netbalbaan aan brand Doer Onder
Vroue het die afgelope jaar minder geld by Truworths bestee en mans is ewe traag om klere te koop.
DA verwelkom OBK-kommissie
Die DA het Donderdag die aanwysing van ’n kommissie van ondersoek na die Openbare Beleggingskorporasie met voorbehoud verwelkom.
Huislenings vir dié werknemers nie meer belas
Die rentevrye of laerentelenings wat sommige werkgewers aan hul lae-inkomste-werkers gee vir huiskoop, gaan nie meer as ’n belasbare byvoordeel beskou word nie.
Is onsekerheid besig om normaal te word?
Kan die vlakke van onsekerheid vergelyk word met dié in 1993 toe Suid-Afrika op die rand van 'n afgrond gehuiwer het? Dié onsekerheid het nou deel van ons alledaagse lewe geword, skryf Theo Venter.
Was Magnus werklik toonbeeld van manlikheid?
Mark Minnie, medeskrywer van die boek, Die seuns van Bird Island, het die taboe verbreek oor die stilswye waarin mans se seksuele geweld teen mans en seuns gehul is, skryf Christi van der Westhuizen.
Net as hoop wil flonker dat die stroom van openbare korrupsie gestuit word, dring die werklikheid deur dat die sluise vir vergrype aan staatsgeld wawyd oop staan.
Survivor: Kyk wie is die wenner
Die 41-jarige Tom Swartz, 'n bestuurder by 'n avontuurkamp in Port Elizabeth, is Donderdagaand as die wenner van Survivor South Africa, Phillipines, uitgesaai is, aangewys.
Survivor-wenner: 16 kg ligter en 'n miljoen ryker
39 dae later en 16 kg ligter is die 41-jarige Tom Swartz Donderdagaand as Survivor SA: Philippines se wenner aangewys.
KYK: 10 keer wat Madonna (60) die wêreld geskok het
Het jy geweet Madonna het al die pous kwaad gemaak?
Zwartkops: Titels op mespunt
Suid-Afrika se voorste nasionale baanrenreeks is die naweek terug op Zwartkops wanneer die Pretoriase renbaan Saterdag gasheer speel vir die volgende ronde in die Extreme-reeks.
FAW se klante is baie tevrede, wys peiling
Die Chinese vragmotorgroep FAW is aangewys as die vervaardiger wat die beste vordering met klanttevredenheid getoon het, volgens die jongste Nada-ondersoek wat pas oor die plaaslike vragmotorbedryf uitgereik is.
Ané oor die nuwe Volvo XC40: Dis meditasie op wiele
Sodra mans hoor wat ek doen vir ’n bestaan, is hul vraag of ek ’n gunstelingmotor het. Is dit die Audi R8 V10 Plus? ’n Lamborghini Huracán? ’n Ford Mustang?
Tim du Plessis: Opposisie kan begin energieë losmaak
Hulle sê vir elke ingewikkelde probleem is daar ’n eenvoudige oplossing – wat verkeerd is.
Toe wit minderheidsbeheer in Suid-Afrika in die laat 1980’s onhoudbaar blyk, is hier en in die buiteland gevra: Maar hoe stop ons dit?
As die wit regering oornag verwyder word, kan ’n vakuum ontstaan wat anargie en die verbrokkeling van die land aan die gang sal sit, is gehoor. Die destydse magshebbers het Suid-Afrika se vraagstukke doelbewus gekompliseer om so beheer te behou.
Maar mettertyd het ’n formule, ’n padkaart, uitgekristalliseer wat eintlik betreklik eenvoudig was: Herroep die apartheidswette, ontperk die politieke bewegings, staak wedersydse geweld, begin onderhandel en sit ’n proses aan die gang wat ’n nuwe politieke bedeling skep wat die mag vreedsaam en ordelik by die ou regering kon oorneem.
En dis min of meer hoe dit toe uitgewerk het. Weliswaar met bloedvergieting, hope frustrasie en uitmergelende onsekerheid. In die relatiewe kort tydsbestek van vier jaar, tussen prisonier Nelson Mandela se vrylating in Februarie 1990 en president Mandela se inhuldiging in Mei 1994.
Dis nou omtrent 30 jaar later en in vele opsigte is ons terug waar ons was in PW Botha se Suid-Afrika. Die regering het sy morele gesag verloor. Die president word nie gerespekteer nie. Die regerende party en sy omringende elite is ontdaan van kreatiewe idees en veerkragtige denke. Hulle klou aan die mag vas, speel vir tyd en oorleef van krisis tot krisis.
Vandag se krisis is minder apokalipties, maar potensieel net so bedreigend as die apartheidskrisis.
Die slim mense en die gewone mense stem in 2016, nes destyds, saam: Só kan dit nie aangaan nie. Die toekoms maak ons bang. Dinge moet verander, maar hoe? En wat as die verandering wat móét kom, chaoties raak en die land en al sy mense verswelg?
Daar’s een groot verskil tussen nou en die 1980’s: Die harde neut wat destyds gekraak moes word, was die beslegting van die sentrale geskil in Suid-Afrika. Hoe verkry alle Suid-Afrikaners ongeag velkleur dieselfde regte? Kort begrip: Hoe word apartheid beëindig?
Dit is suksesvol gedoen – in ons eie oë én in die wêreld s’n.
Die vraag in 2016 is: Hoe word die verskriklike armoede uitgewis wat dreig om die hele Suid-Afrika af te trek en te verdoem? Hoe kry ons die ekonomie aan die groei sodat werk geskep kan word? Hoe maak ons seker die groei is inklusief, d.w.s. dit bevoordeel álmal? En les bes, watter soort politieke leierskap is hiervoor nodig?
Want dis oorvloedig duidelik dat nie net is die ANC onder die dwingelandy van pres. Jacob Zuma reddeloos onopgewasse vir die taak nie, die party en sy dominante denke is die primêre rede waarom so min strukturele vordering die afgelope 22 jaar met die verligting van armoede gemaak is.
So, wat is die “oplossing” vir die benouende dilemmas van vandag? Eintlik eenvoudig: Tussen nou en 2019 moet die magte vir moderniteit, rasionaliteit en grondwetlikheid die oorhand kry oor die ANC se agterlike tradisionaliste en rasse-ideoloë, so voortreflik versinnebeeld deur Zuma en sy paranoïese afdwingers wat besig is om ’n ou-Afrika, outoritêre bestel hier te vestig.
Hoewel elke dag met Zuma in die Uniegebou ’n foltering is, is sy rakleeftyd eintlik verstreke. Dis irrelevant of hy ná die munisipale verkiesing, ná 2017 se ANC-konferensie of eers in 2019 gaan.
Al wat tel, is of hy en sy faksie dit gaan regkry om ’n opvolger van húl keuse aan die ANC op te dwing. Slaag hulle daarin, sal die Zuma-projek van meedoënlose Zanufikasie van die ANC voortduur sonder om ’n ganspassie te mis. Dan wink Zimbabwe.
Dis gewoon onrealisties om te verwag ’n opposisieparty of ’n koalisie sal die bewind enige tyd gou ordelik en vreedsaam by die ANC afneem. Maar opposisiepartye wat op 3 Augustus en in 2019 trosse stemme van die ANC weglok, kan energieë losmaak wat op die duur die ANC se magsgreep op die land verbreek.
Suid-Afrika kán omdraai op sy huidige pad van wanhoop en rampspoed. Maar dan sal die ANC Zuma se sinistere, slinkse veldtog moet stuit om sy eie opvolger te salf en só sy bedenklike, korrupte regime vanuit die graf voort te sit.
Meer oor: Tim Du Plessis | Politiek | Regering | Opposisie | Apartheid
Militêre intelligensie ‘hét kombi in PE gehad’